Esteban Salas

Esteban Salas y Castro aŭ ankaŭ Esteban Salas Montes de Oca (naskiĝinta la 25-an de decembro 1725 en Havano; mortinta la 14-an de julio 1803 en Santjago de Kubo) estis kuba komponisto de eklezia muziko.Hernández Balaguer, Pablo (1987). Los villacicos, cantadas y pastorelas de Esteban Salas. Havano.

 Vivo 
Esteban Salas studis violonon, orgenon, kontrapunkton, kompozicion kaj simplan kanton (li estis soprano en la ĥoro) en la ĉefa paroĥo de Havano. En la aĝo de 15 jaroj (1741) li eniris la Seminarion de Sanktaj Karlo kaj Ambrozio. Li kompletigis sian edukiĝon studante filozofion, teologion kaj kanonikan juron. La 8-an de februaro 1764 li alvenis en Santjago de Kubo, kie episkopo Francisco Agustín Morell nomumis lin intertempa kapelmajstro de la katedralo. Esteban Salas fariĝis pastro en 1790 en la aĝo de 64 jaroj. Li mortis en Santjago de Kubo la 14-an de julio 1803.

Dum siaj 39 jaroj de laboro en la ĉefurbo de la Orienta Departemento li elstaris en la kompozicio precipe de eklezimuzikaj pecoj, kaj por kelkaj el ili li ankaŭ verkis la tekstojn.

Liahonore portas lian nomon la Konservatorio de Santjago de Kubo kaj la Internacia Festivalo de Ĥormuziko, kiu okazas ĉiun duan jaron. En Havano oni celebras ĉiun jaron la Festivalon de Malnova Muziko Esteban Salas.

 Verkaro 
Lian muzikon oni prezentis ĝis la fino de la deknaŭa jarcento. Post mallonga intertempa paŭzo ĝin remalkovris verkisto kaj muziksciencisto Alejo Carpentier. Je la fino de la 20-a jarcento kaj komence de la 21-a jarcento lia verkaro fariĝis objekto de muziksciencaj studoj, ekzemple por Miriam Escudero, kaj de surdiskigoj kiel tiuj de la ĥoro Choeur Exaudi el Kubo.

La malfrubaroka majstro validas kiel la unua "klasika" komponisto de Kubo. Li komponis ok mesojn, du motetojn, tri pasionojn, plurajn responsoriojn, psalmojn, propriojn, litaniojn, himnojn kaj sekvencojn samkiel pli ol sesdek villancico-jn kaj aron da religiaj teatraĵoj kaj "tonadillas".

Inter liaj verkoj, kiuj estas laŭstile de la napola Skolo, troviĝas:Biografías y vidas
 7 mesoj
 17 muzikigoj de Salve Regina kaj motetoj, psalmoj, himnoj kaj autos sacramentales:
 Tota Pulcra
 Christus factus est (antífona).
 Passio Domine Nostri Jesuchriste
 Secundum Joannem
 Venite adoremos
 Deus in adjutorium
 Pueri Hebraeorum
 Gloria, laus et honor
 Ingrediente Domino
 Officium Hebdomadae Sanctae (Oficio de Semana Santa, conjunto de 21 piezas), 1765
 Popule meus (je 3 voĉoj kaj kontinua baso).
 Parce mihi domine
 ¡Oh, niño soberano!
 Misa de réquiem
 Qué dulce melodía (kantato por 3 voĉoj, violonoj kaj baso).
 Escuchen el contento (kantato por 4 voĉoj, violonoj, korno kaj baso).
 Salve Regina en do menor
 Villancicos:
 Un musiquito nuevo, je 4 voĉoj, solistoj kaj violonoj
 Pues logra ya, je 3 voces kaj violonoj
 Una nave mercantil, je 3 voĉoj kaj violonoj
 Cándido corderito, je 2 voĉoj kaj violonoj
 Si al ver en el Oriente, je 4 voĉoj, solisto kaj violonoj
 Que niño tan bello, je 2 voĉoj kaj violonoj
 Los bronces se estremezcan
 Toquen presto a fuego, je 4 voĉoj, solistoj kaj violonoj
 Claras luces
 Venga el mundo todo, je 4 voĉoj kaj violonoj (1793).

 Diskaro 
 Esteban Salas: Les Grandes Heures du Baroque Cubain, 1996
 Esteban Salas: un barroco cubano del siglo XVIII, 1996
 Nativité à Santiago de Cuba, 2001
 Cantus in honore Beatae Mariae Virginis, 2002
 Esteban Salas: un barroco cubano, 2003
 Esteban Salas. Passio Domini Nostri Jesu Christi, 2004

 Referencoj 

 Eksteraj ligiloj 
 Konservatorio Esteban Salas de Santjago de Kubo 
 Central de Trabajadores de Cuba: “Esteban Salas, pionero de la música clásica cubana,de Jesús Risquet Bueno, 3-an de februaro 2007
 Revista Opus Habana, 31-an de januaro 2003

Kategorio:Komponistoj de amerika baroko
Kategorio:Katolikaj pastroj de Kubo
Kategorio:Havananoj
Kategorio:Kubaj muziksciencistoj